સ્નેહલ ભટ્ટે જણાવ્યું કે,‘વિનોદ ભટ્ટે ક્યારેય સાહિત્ય કે સંસ્થાના ભાગ નથી પાડ્યા. છતાં આમાંથી એક પણ નબીરા વિનોદાંજલિમાં ન દેખાયા. તમને જે નિઃસ્વાર્થ ચાહે છે, એમની અંજલિમાં તમે ન જઇ શકો? 14 જાન્યુઆરી, ઉત્તરાયણ એમનો જન્મ દિવસ. ક્યારેય એમણે કોઇ મિત્રોને ટપાલ લખીને બોલાવ્યા નથી. છતાં આખો દિવસ એમના મિત્રો આવતા રહેતાં. એમના મિત્રો એમની પાસે રહે એવું એ ઇચ્છતા, મિત્રોથી એ જીવતા અને મિત્રોથી ઓક્સિજન મેળવતાં. 51 લાખ ન હોત તો સાહિત્ય પરિષદ ન હોત. એ માણસને જ તમે ભૂલી ગયા. મને છેક ગઇકાલે એક ભાવસાર નામના માણસનો ફોન આવે છે કે, આવતીકાલે આવો કાર્યક્રમ રાખ્યો છે અને તમારાથી અવાય તો આવજો, સાથે એક ફોટો લેતા આવજો. તમારા ટ્રસ્ટીનો એક ફોટો તમારી પાસે નથી? આ આર્થિક પ્રશ્ન નહીં આ માનસિકતા છે.’